દિલ્હીની વાત કરીએ તો વરસાદના કારણે રસ્તાઓ પર પાણી જમા થઇ ગયું, જેના કારણે ટ્રાફિક જામની સમસ્યાઓ પેદા થઇ. એટલે સુધી કે ઘરોમાં પાણી ઘુસવા લાગ્યા. સવારે 11 વાગ્યે શરૂ થયેલા વરસાદથી દક્ષિણ દિલ્હીના રિંગ રોડ, મોતી બાગ અને ડિફેન્સ કોલોની, દ્વારકાના કેટલાક હિસ્સામાં પાણી ભારઇ ગયું હતું. દિલ્હી ટ્રાફિક પોલીસના એક અધિકારીએ જણાવ્યું કે, અમને પાણી ભરાઇ જવાના કારણે સર્જાયેલા ટ્રાફિક જામ અંગેની અનેક ફરિયાદો મળી રહી છે. ઇન્દિરા ગાંધી આંતરરાષ્ટ્રીય હવાઇ મથકમાં પણ પાણી ભરાઇ ગયું છે. દક્ષિણ દલ્હીના સરોજની નગરમાંરહેતા રંજના નારાયણે જણાવ્યું કે, પાણી ઘરમાં ઘુસી ગયા છે અને ડ્રોઇગ રૂમમાં પાણી ભરાઇ ગયુંછે. પશ્ચિમ દિલ્હીના મોતી નગરમાં એક સિનેમા હોલની બાલકનીમાં પાણી ઘુસી ગયુ.